Blaze7451/Wiki-th-20250601 huggingface dataset:
สมเด็จพระพุฒาจารย์ (เสงี่ยม จนฺทสิริ)

สมเด็จพระพุฒาจารย์ นามเดิม เสงี่ยม วิโรทัย ฉายา จนฺทสิริ เป็นสมเด็จพระราชาคณะฝ่ายมหานิกาย เจ้าอาวาสวัดสุทัศนเทพวรารามราชวรมหาวิหาร เจ้าคณะจังหวัดนนทบุรี เจ้าคณะใหญ่หนเหนือ และกรรมการมหาเถรสมาคม

**ประวัติ**

**ชาติภูมิ**
สมเด็จพระพุฒาจารย์ มีนามเดิมว่า เสงี่ยม วิโรทัย เกิดเมื่อวันอังคารที่ 5 กุมภาพันธ์ พ.ศ. 2443 เป็นบุตรของนายเขียว-นางประกอบ วิโรทัย ภูมิลำเนาอยู่ตำบลหันสัง อำเภอบางปะหัน จังหวัดพระนครศรีอยุธยา ได้ศึกษาที่โรงเรียนประชาบาลจนจบชั้นประถมศึกษาปีที่ 4 จึงช่วยบิดาทำนา จนถึงเดือนมีนาคม พ.ศ. 2460 จึงย้ายมาอยู่กับพระอาจารย์ทอง คณะ 5 วัดสุทัศนเทพวราราม 

**อุปสมบท**
แล้วบวชเป็นสามเณรในวันที่ 25 มีนาคม พ.ศ. 2461 โดยมีพระมงคลราชมุนี (ผึ่ง ปุปฺผโก) เป็นพระอุปัชฌาย์ 
เมื่ออายุครบบวชจึงได้อุปสมบทในวันที่ 12 มิถุนายน พ.ศ. 2464 ณ วัดสุทัศนเทพวราราม โดยมีพระพรหมมุนี (แพ ติสฺสเทโว) เป็นพระอุปัชฌาย์ พระมงคลราชมุนี (ผึ่ง ปุปฺผโก) เป็นพระกรรมวาจาจารย์ และพระราชเวที (นาค สุมนนาโค) เป็นพระอนุสาวนาจารย์ ได้ฉายาทางธรรมว่า จนฺทสิริ 

**การศึกษา**
ท่านได้ศึกษาพระปริยัติธรรมต่อจนสอบได้ตามลำดับดังนี้- พ.ศ. 2462 สอบได้นักธรรมชั้นตรี- พ.ศ. 2464 สอบได้นักธรรมชั้นโท- พ.ศ. 2474 สอบได้นักธรรมชั้นเอก- พ.ศ. 2470 สอบได้เปรียญธรรม 3 ประโยค- พ.ศ. 2473 สอบได้เปรียญธรรม 4 ประโยค- พ.ศ. 2476 สอบได้เปรียญธรรม 5 ประโยค- พ.ศ. 2482 สอบได้เปรียญธรรม 6 ประโยค

**สมณศักดิ์**
 พ.ศ. 2482 ได้รับแต่งตั้งจากสมเด็จพระอริยวงศาคตญาณ (แพ ติสฺสเทโว) สมเด็จพระสังฆราช ให้ดำรงตำแหน่งฐานานุกรมที่ พระครูจุลคณานุศาสน์ วิจารโณภาสภาคยคุณ สุนทรสังฆานุคุตติ วิสุทธิสังฆนายก ปิฎกธรรมรักขิต พระครูปลัดซ้าย - พ.ศ. 2483 ได้รับแต่งตั้งจากสมเด็จพระอริยวงศาคตญาณ (แพ ติสฺสเทโว) สมเด็จพระสังฆราช ให้ดำรงในตำแหน่งฐานานุกรมที่ พระครูมหาคณานุสิชฌน์ สังฆอิศริยาลังการ วิจารณโกศล วิมลสังฆนายก ปิฎกธรรมรักขิต พระครูปลัดขวา - 1 มีนาคม พ.ศ. 2489 เลื่อนเป็นพระราชาคณะชั้นสามัญที่ พระศรีสมโพธิ- พ.ศ. 2490 เป็นพระราชาคณะเสมอชั้นราช ในราชทินนามเดิม- พ.ศ. 2498 เป็นพระราชาคณะเสมอชั้นเทพ ในราชทินนามเดิม- 5 ธันวาคม พ.ศ. 2502 เลื่อนเป็นพระราชาคณะชั้นธรรมที่ พระธรรมวิสุทธาจารย์ สุทัศนวิหารกิจบริรักษ์ อัครวโรปการ ธรรมภาณคุณธาดา มหาคณิสสร บวรสังฆาราม คามวาสี- 5 ธันวาคม พ.ศ. 2511 ได้รับสถาปนาเป็นรองสมเด็จพระราชาคณะที่ พระวิสุทธิวงศาจารย์ ญาณทัศโนดม พรหมจริยาธิมุต วิสุทธิธัมมานุจารี ตรีปิฎกคุณาลังการวิภูษิต มหาคณิสสร บวรสังฆาราม คามวาสี- 5 ธันวาคม พ.ศ. 2520 ได้รับสถาปนาเป็นสมเด็จพระราชาคณะที่ สมเด็จพระพุฒาจารย์ อเนกสถานปรีชา สัปตวิสุทธิจริยาสมบัติ นิพัทธธุตคุณ สิริสุนทรพรตจาริก อรัญญิกมหาปริณายก ตรีปิฎกโกศล วิมลคัมภีรญาณสุนทร บวรสังฆาราม คามวาสี อรัณยวาสี

**มรณภาพ**
สมเด็จพระพุฒาจารย์ มรณภาพเมื่อวันพฤหัสบดีที่ 27 มกราคม พ.ศ. 2526 สิริอายุ 27 พรรษา 61 ได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันเสาร์ที่ 17 ธันวาคม พ.ศ. 2526 เวลา 17.00 น.

**อ้างอิง**
เชิงอรรถ
บรรณานุกรม- จำนวนหน้า = 450- จำนวนหน้า = 230 พิมพ์เป็นธรรมานุสรณ์ในงานพระราชทานเพลิงศพ สมเด็จพระพุฒาจารย์ (จนฺทสิริมหาเถร)
สงี่ยม
หมวดหมู่:ภิกษุในสังกัดคณะสงฆ์มหานิกาย
หมวดหมู่:เปรียญธรรม 6 ประโยค
หมวดหมู่:กรรมการมหาเถรสมาคม
หมวดหมู่:เจ้าคณะใหญ่หนเหนือ
หมวดหมู่:เจ้าคณะภาค 1
หมวดหมู่:เจ้าคณะภาค 2
หมวดหมู่:เจ้าคณะจังหวัด
หมวดหมู่:เจ้าอาวาสวัดสุทัศนเทพวรารามราชวรมหาวิหาร
หมวดหมู่:บุคคลจากอำเภอบางปะหัน
หมวดหมู่:ภิกษุจากจังหวัดพระนครศรีอยุธยา
ฟือเรอร์บุงเคอร์

ภาพจำลองแผนผังของบุงเคอร์ฟือเรอร์ใต้ทำเนียบนายกรัฐมนตรีไรช์
ฟือเรอร์บุงเคอร์ (Führerbunker "บังเกอร์ท่านผู้นำ") เป็นที่หลบภัยการโจมตีทางอากาศ ตั้งอยู่ในสวนของทำเนียบนายกรัฐมนตรีไรช์ในกรุงเบอร์ลิน ประเทศเยอรมนี แบ่งการก่อสร้างออกเป็นสองเฟส คือในปี 1936 และ 1944 อดอล์ฟ ฮิตเลอร์ ผู้นำนาซีเยอรมนีเข้าพำนักในฟือเรอร์บุงเคอร์เมื่อวันที่ 16 มกราคม ค.ศ. 1945 ตั้งแต่นั้นมา ที่นี่ก็กลายเป็นศูนย์อำนาจของประเทศ ต่อมาในช่วงยุทธการที่เบอร์ลิน ฮิตเลอร์และเอฟา เบราน์ ก็ฆ่าตัวตายในบังเกอร์แห่งนี้ในวันที่ 30 เมษายน 1945 หนึ่งสัปดาห์ก่อนที่เยอรมนีจะลงนามยอมจำนนต่อฝ่ายสัมพันธมิตร
หลังสงคราม ทั้งอาคารทำเนียบรัฐบาลทั้งเก่าและใหม่ถูกฝ่ายโซเวียตพังราบ แม้มีความพยายามระเบิดอยู่บ้าง แต่หน่วยใต้ดินยังไม่ค่อยถูกรบกวนมากนักจน ค.ศ. 1988–1989 ระหว่างการบูรณะพื้นที่ส่วนนั้นของกรุงเบอร์ลิน หลายส่วนของหน่วยบังเกอร์เก่าซึ่งมีการขุดค้นแล้วถูกทำลายไปเสียมาก สถานที่นั้นยังไม่มีการทำเครื่องหมายจน ค.ศ. 2006 เมื่อมีการติดตั้งแผ่นทองเหลืองขนาดเล็กที่มีแผนภาพเค้าร่าง ทางเดินเชื่อมอาคารของบังเกอร์ยังเหลืออยู่บ้าง แต่ถูกปิดมิให้สาธารณชนเข้า

**สิ่งที่เกี่ยวข้อง**
รังหมาป่า
*รังอินทรี
หมวดหมู่:ความต่อเนื่องของรัฐบาล
หมวดหมู่:บังเกอร์ในประเทศเยอรมนี
หมวดหมู่:ที่หลบภัยการตีโฉบฉวยทางอากาศ
หมวดหมู่:นาซีเยอรมนี
หมวดหมู่:ยุทธการที่เบอร์ลิน
แม่แบบ:เหตุการณ์ปัจจุบัน/2559 มกราคม 23

* ประเทศโคลอมเบีย เอกวาดอร์ เอลซัลวาดอร์และจาไมกาแนะนำให้เลื่อนการตั้งครรภ์ระหว่างมีการระบาดของไวรัสซิกาจากยุง เพราะทารกแรกเกิดอาจมีภาวะหัวเล็กเกิน  (BBC)
}
ตำหนักประถม-นนทบุรี

ตำหนักประถม-นนทบุรี ตั้งอยู่เลขที่ 45/5 ซอยอัคนี (งามวงศ์วาน 2) เป็นตำหนักหนึ่งในวังเพชรบูรณ์ของสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย พระราชโอรสองค์ที่ 72 ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 และสมเด็จพระศรีพัชรินทราบรมราชินีนาถ พระบรมราชชนนีพันปีหลวง ผู้ทรงก่อตั้งโรงเรียนเพาะช่าง ตำหนักนี้สร้างขึ้นเมื่อ พ.ศ. 2462 เดิมอยู่ที่สี่แยกราชประสงค์ ที่ตั้งของเซ็นทรัลเวิลด์พลาซ่าในปัจจุบัน แต่ได้รื้อถอนออกมาเพื่อชะลอมาไว้ที่นนทบุรีเมื่อ พ.ศ. 2527
เป็นตำหนักหลังแรกที่สร้างในวังเพชรบูรณ์หลังจากที่สมเด็จเจ้าฟ้าจุฑาธุชฯ เสด็จจากประเทศอังกฤษกลับมาประเทศไทย แล้วทรงตั้งชื่อตำหนักตามเพลงไทยว่า "โหมโรงปฐมดุสิต" ต่อมาพระวรวงศ์เธอ พระองค์เจ้าสุทธสิริโสภา พระธิดาในสมเด็จเจ้าฟ้าจุฑาธุชฯ ได้ขอพระราชทานรื้อถอนตำหนักบางส่วนเพื่อชะลอมาไว้ที่ซอยอัคนี บนเนื้อที่ 2 ไร่ แถวงามวงศ์วาน แล้วเสร็จเมื่อปี พ.ศ. 2527 ในการรื้อนั้นต้องใส่หมายเลขลงไปบนไม้ทุกแผ่นเพื่อความแม่นยำในการนำไปประกอบขึ้นใหม่ ไม้ทุกชิ้นจึงเป็นของเดิมทั้งสิ้นตำหนักประถมนี้สร้างด้วยไม้สักทองทาสีเทาอ่อน ประดับด้วยกระจกสีฟ้าหลังคาใช้กระเบื้องว่าว เป็นอาคารใต้ถุนสูง เป็นแบบพักอาศัยในยุคที่กำลังได้รับอิทธิพลจากตะวันตกในยุคแรก ๆ แต่ยังมีหน้าตาแบบไทย มีการวางห้องต่าง ๆ ให้ติดต่อกันภายใต้หลังคาชัน เพดานสูง มีบานเกล็ดหรือบานกระทุ้งตามหน้าต่างเพื่อระบายความร้อน มีเนื้อที่ใช้สอยอยู่ที่ชั้นสอง ประกอบด้วยห้องนอน ห้องรับแขกและห้องน้ำ ยังมีห้องใต้หลังคาชั้นสามซึ่งใช้เป็นที่เก็บของ นอกจากนี้ระหว่างตำหนักใหญ่กับเรือนน้ำหลังเล็กมีซุ้มแปดเหลี่ยมคั่นกลางและสระบัวขนาดใหญ่อยู่ด้านหน้า ถัดไปเป็นตำหนักใหม่ใต้ถุนสูงที่ไม่ได้สร้างตามแบบเดิมร้อยเปอร์เซ็นต์ จุดเด่นของตำหนักใหม่คือ ห้องโถงปิดลายทอง ตำหนักนี้ยังใช้เป็นที่วางฮาร์ฟ (พิณฝรั่ง) ชิ้นประวัติศาสตร์ที่สมเด็จเจ้าฟ้าจุฑาธุชฯ ทรงนำมาจากอังกฤษอายุกว่าร้อยปี โดยอาจารย์สุนนท์ ปาลกะวงศ์ ณ อยุธยา สถาปนิกอนุรักษ์แห่งมหาวิทยลัยศิลปากร เมื่อเข้าไปสำรวจครั้งแรกได้พบว่าตัวอาคารซึ่งเป็นไม้สักทองนั้น ถึงแม้ภายนอกจะมีลักษณะเก่าคร่ำคร่าเนื่องจากยืนตากแดดตากฝนมากว่า 60 ปี แต่โครงสร้างภายในตลอดจนส่วนประกอบของตัวบ้านยังมีความสมบูรณ์เกือบร้อยเปอร์เซ็นต์ โครงสร้างที่ต้องซ่อมแซมได้แก่รอยต่อของเสาบางต้นซึ่งชำรุดเพราะความชื้นเท่านั้นเอง
หมวดหมู่:พระตำหนัก
เดซี ริดลีย์

เดซี แจ๊ส ไอโซเบล ริดลีย์ (Daisy Jazz Isobel Ridley) เกิดวันที่ 10 เมษายน 1992 เป็นนักแสดงหญิงชาวอังกฤษ เป็นที่รู้จักกันดีในบทบาทเรย์ ในภาพยนตร์เรื่องสตาร์ วอร์ส: อุบัติการณ์แห่งพลัง (2015) และ สตาร์ วอร์ส: ปัจฉิมบทแห่งเจได (2017)

**ผลงาน**

**ภาพยนตร์**

**อ้างอิง**

**แหล่งข้อมูลอื่น**
 5397459- Daisy Ridley
หมวดหมู่:บุคคลที่เกิดในปี พ.ศ. 2535
หมวดหมู่:นักแสดงภาพยนตร์หญิงชาวอังกฤษ
หมวดหมู่:บุคคลที่ยังมีชีวิตอยู่
คนข่าวคลั่ง

คนข่าวคลั่ง (Spotlight) เป็นภาพยนตร์อเมริกันแนวดราม่าชีวประวัติ กำกับโดยทอม แม็คคาร์ธี เขียนโดยแม็คคาร์ธี และโจช ซิงเกอร์ โดยภาพยนตร์เรื่องนี้สร้างมาจากเรื่องจริง เป็นเรื่องราวของทีมนักข่าว "สปอตไลท์" หน่วยสืบสวนและสอบสวนของหนังสือพิมพ์บอสตันโกลบในสหรัฐอเมริกา ที่พยายามสืบสวนเพื่อเปิดโปงการล่วงละเมิดเมิดทางเพศเด็กชายภายในศาสนจักรคาทอลิกท้องถิ่น

**อ้างอิง**

**แหล่งข้อมูลอื่น**
 Spotlight-  Spotlight ที่รอตเทนโทเมโทส์-  "The story behind the 'Spotlight' movie" จากThe Boston Globe-  Spotlight ที่History vs. Hollywood-  Criticism of Spotlight
หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ที่ถ่ายทำในรัฐแมสซาชูเซตส์
หมวดหมู่:ภาพยนตร์ที่ถ่ายทำในโทรอนโต
ไทกา

ไทกา (taiga; тайга́) หรือ ป่าเขตหนาว (boreal forest) หรือป่าหิมะ (snow forest) เป็นชีวนิเวศซึ่งมีลักษณะเป็นป่าสนเขาที่ส่วนใหญ่ประกอบด้วยต้นไพน์ สพรูสและลาตช์
ไทกาเป็นชีวนิเวศบนดินที่ใหญ่ที่สุดในโลก ในทวีปอเมริกา ไทกากินพื้นที่ส่วนใหญ่ของแคนาดาและรัฐอะแลสกาในแผ่นดิน ตลอดจนจุดเหนือสุดของสหรัฐอเมริกาภาคพื้นทวีป (รัฐมินนิโซตาตอนเหนือผ่านคาบสมุทรอัปเปอร์ของรัฐมิชิแกนและอัปสเตดนิวยอร์กถึงรัฐนิวอิงแลนด์ตอนเหนือ) ซึ่งเรียก นอร์ทวูดส์ ในยูเรเซีย ไทกากินพื้นที่ส่วนใหญ่ของประเทศสวีเดน ฟินแลนด์ นอร์เวย์ส่วนมาก พื้นที่ราบและชายฝั่งบางส่วนของไอซ์แลนด์ พื้นที่กว้างใหญ่ของประเทศรัสเซียตั้งแต่คารีเลียทางตะวันตกถึงมหาสมุทรแปซิฟิก (ซึ่งรวมไซบีเรียไปมาก) และบางพื้นที่ของประเทศคาซัคสถานตอนเหนือ มองโกเลียตอนเหนือ และประเทศญี่ปุ่นตอนเหนือ (บนเกาะฮกไกโด) ทว่า ไม้ต้นสามสปีชีส์หลัก ระยะเวลาของฤดูเติบโตและอุณหภูมิฤดูร้อนแตกต่างกัน ตัวอย่างเช่น ไทกาทวีปอเมริกาเหนือส่วนใหญ่เป็นสพรูส ไทกาสแกนดิเนเวียและฟินแลนด์ประกอบด้วยสพรูส ไพน์และเบิร์ชผสมกัน ไทการัสเซียมีสพรูส ไพน์และลาตช์ขึ้นอยู่กับภูมิภาค ขณะที่ไทกาไซบีเรียตะวันออกเป็นป่าลาตช์ขนาดใหญ่.
หมวดหมู่:ไทกาและป่าเขตหนาว
หมวดหมู่:ชีวนิเวศบนดิน
หมวดหมู่:ป่า
หมวดหมู่:การแบ่งเขตภูมิอากาศแบบเคิพเพิน
ทางหลวงสหรัฐหมายเลข 35

ทางหลวงสหรัฐหมายเลข 35 (U.S. Route 35 หรือ US 35) เป็นทางหลวงในระบบทางหลวงสหรัฐ มีเส้นทางแนวตะวันตกเฉียงเหนือ-ตะวันออกเฉียงใต้ ระยะทางประมาณ km จากตอนเหนือของรัฐอินดีแอนา ไปยังชานเมืองทางตะวันตกของเมืองชาร์ลสตัน รัฐเวสต์เวอร์จิเนีย แม้ว่าในทางกายภาพทางหลวงจะอยู่ในแนวตะวันตกเฉียงเหนือ-ตะวันออกเฉียงใต้ แต่ก็ได้กำหนดหมายเลขเป็นแบบเหนือ-ใต้ ปลายทิศเหนือของทางหลวงอยู่ที่มิชิแกนซิตี รัฐอินดีแอนา ที่ทางหลวงสหรัฐหมายเลข 20 ส่วนปลายทางทิศใต้อยู่ในเทส์แวลลีย์ ใกล้กับสกอตต์ดีโพต์ รัฐเวสต์เวอร์จิเนีย ที่อินเตอร์สเตต 64 ในปัจจุบันรัฐเวสต์เวอร์จิเนีย ส่วนหนึ่งได้รับการขยายเป็น 4 ช่องจราจร ในรัฐโอไฮโอ บางส่วนก็ได้รับการขยายเป็นทางหลวง/ฟรีเวย์ 4 ช่องจราจร ระหว่างเขตแดนรัฐเวสต์เวอร์จิเนีย กับเมืองทรอตวุด ทางตะวันตกของเมืองเดย์ตัน

**อ้างอิง**

**แหล่งข้อมูลอื่น**
  Indiana Highway Ends: US 35 date=2011-10-07 -   Ohio Byways
35
หมวดหมู่:ถนนในรัฐเวสต์เวอร์จิเนีย
หมวดหมู่:ถนนในรัฐโอไฮโอ
หมวดหมู่:ถนนในรัฐอินดีแอนา
มอดูล:Road data/strings/USA/WV

--West Virginia
local WV = {}
WV.I = {shield = "I-%route%.svg",
link = "Interstate %route% (West Virginia)",
abbr = "I‑%route%",
width = "expand"}
WV.US = {shield = "US %route%.svg",
link = "U.S. Route %route% in West Virginia",
abbr = "US %route%",
width = "expand"}
WV"US-Alt" = {shield = WV.US.shield,
link = "U.S. Route %route% Alternate (West Virginia)",
abbr = "US %route% Alt.",
banner = "Alt plate.svg",
width = "expand"}
WV"US-Truck" = {shield = WV.US.shield,
link = "U.S. Route %route% Truck (West Virginia)",
abbr = "US %route% Truck",
banner = "Truck plate.svg",
width = "expand"}
WV.WV = {shield = "WV-%route%.svg",
link = "West Virginia Route %route%",
abbr = "WV %route%",
width = "expand"}
WV"WV-Alt" = {shield = WV.WV.shield,
link = "West Virginia Route %route% Alternate ",
abbr = "WV %route% Alt.",
banner = "Alt plate.svg",
width = "expand"}
WV"WV-Spur" = {shield = WV.WV.shield,
link = "West Virginia Route %route% Spur ",
abbr = "WV %route% Spur",
banner = "Spur plate.svg",
width = "expand"}
WV"WV-Truck" = {shield = WV.WV.shield,
link = "West Virginia Route %route% Truck ",
abbr = "WV %route% Truck",
banner = "Truck plate.svg",
width = "expand"}
WV.WVTP = {shield = "",
link = "West Virginia Turnpike",
abbr = "West Virginia Turnpike"}
WV.CR = {shield = {"857" = "Ellipse sign 857.svg",
	default = "Circle sign %route%.svg"},
link = {ifexists = true,
default = "County Route %route% (%county% County, West Virginia)"},
abbr = "CR %route%"}
WV.FR = {shield = "Forest Route %route%.svg",
link = "",
abbr = "FR %route%"}
WV.National = {shield = "National Road Sign cropped.JPG", --should be improved
link = "National Road",
abbr = "Historic National Road"}
WV.OH = {alias = {module = "USA/OH", type = "SR"}}
WV"US-VA" = {alias = {module = "USA/VA", type = "US"}}
return WV
ทางหลวงสหรัฐหมายเลข 36

ทางหลวงสหรัฐหมายเลข 36 (U.S. Route 36 หรือ US 36) เป็นทางหลวงหนึ่งในระบบทางหลวงสหรัฐ มีเส้นทางแนวตะวันออก-ตะวันตก ระยะทางประมาณ km จากอุทยานแห่งชาติเทือกเขาร็อกกี รัฐโคโลราโด ถึงเมืองเออริกส์วิลล์ รัฐโอไฮโอ ปลายทางทิศตะวันตกอยู่ที่ทางแยกเดียร์ริดจ์ ในอุทยานแห่งชาติเทือกเขาร็อกกี รัฐโคโลราโด ซึ่งตัดกับทางหลวงสหรัฐหมายเลข 34 ส่วนปลายทางทิศตะวันออกอยู่ที่ทางหลวงสหรัฐหมายเลข 250 ในเออริกส์วิลล์ รัฐโอไฮโอ

**อ้างอิง**

**แหล่งข้อมูลอื่น**
  U.S. 36 Highway Association-  Illinois Highway Ends: US 36 date=2011-10-07 -  Indiana Highway Ends: US 36 date=2011-10-07 
36
หมวดหมู่:ถนนในรัฐโคโลราโด
หมวดหมู่:ถนนในรัฐแคนซัส
หมวดหมู่:ถนนในรัฐมิสซูรี
หมวดหมู่:ถนนในรัฐอิลลินอย
หมวดหมู่:ถนนในรัฐอินดีแอนา
หมวดหมู่:ถนนในรัฐโอไฮโอ
นิวคลีโอลิน

นิวคลีโอลิน (Nucleolin) เป็นโปรตีนที่พบในเซลล์ยูคาริโอต ในมนุษย์กำหนดโดยยีน NCL เกี่ยวข้องกับการสังเคราะห์ไรโบโซม พบในบริเวณที่คล้ายเส้นใยในนิวคลีโอลัส ในพืชพบครั้งแรกในรากหอมหัวใหญ่ ทำหน้าที่เกี่ยวกับการคลายตัวของโครมาติน พบร่วมกับส่วนประกอบอื่นของนิวคลีโอลัสระหว่างการแบ่งเซลล์แบบไมโทซิส

**อ้างอิง**

** ดูเพิ่ม**
  doi = 10.1080/10409239891204260 -  doi =  -  doi =  -  doi = 10.1016/0014-5793(89)80692-1 -  doi = 10.1016/0378-1119(95)00207-M -  doi = 10.1021/bi00253a007 -  doi = 10.1128/mcb.14.9.5766 -  doi =  -  doi = 10.1074/jbc.270.51.30755 -  doi = 10.1074/jbc.271.4.1993 -  doi = 10.1111/j.1432-1033.1996.0153n.x -  doi = 10.1074/jbc.271.26.15662 -  doi = 10.1074/jbc.272.49.31130 -  doi = 10.1093/nar/26.7.1841 -  doi = 10.1074/jbc.273.27.17025 -  doi = 10.1074/jbc.273.48.31718 -  doi = 10.1093/emboj/18.13.3688 
หมวดหมู่:เซลล์
อแมนด้า นิโคลัส

อแมนด้า นิโคลัส (Amanda Nicholas) ชื่อเล่น รัน เชื้อชาติลูกครึ่งไทย - อเมริกัน เป็นนักร้องร้อง และพรีเซนเตอร์ชาวไทย โดยมีผลงานเพลงภายใต้สังกัด จีเอ็มเอ็ม แกรมมี่ ซึ่งฉีกแนวเพลงเดิมๆของค่ายแกรมมี่ โดยเซ็นสัญญาในบริษัทในเครือ Global Music Media ซึ่งเป็นบริษัทเดียวกับที่ถือลิขสิทธิ์ Backstreet Boys in Thailand ในประเทศไทย โดยออกอัลบั้มที่เป็นเพลงภาษาอังกฤษทั้งอัลบั้ม ในปีพ.ศ. 2544

**ประวัติ**
อแมนด้า นิโคลัส มีชื่อเล่นว่า "รัน" เกิดในรัฐเวอร์จิเนีย ประเทศสหรัฐอเมริกา เมื่อวันที่ 19 มิถุนายน พ.ศ. 2528 เธอเป็นลุกครึ่งไทย - อเมริกัน อแมนด้าเข้าสู่วงการตั้งแต่อายุเพียง 11 ปี โดยมีผลงานถ่ายแบบให้กับนิตยสารวัยรุ่นในประเทศไทยมากมาย และโฆษณาที่ออกอากาศทางทีวี โฆษณาภาพนิ่ง เป็นต้น
เริ่มมีชื่อเสียงจากการแสดงมิวสิควีดีโอเพลงให้กับทางค่าย จีเอ็มเอ็ม แกรมมี่ ชื่อเพลงว่า "ฝันไป...หรือเปล่า" ของ คูณสามซูเปอร์แก๊งค์ เมื่อปี พ.ศ. 2540
เธอเป็นนักกีฬากระโดดสูงของโรงเรียนด้วยสถิติ 1.38 เมตร (รางวัลเหรียญเงิน), กระโดไกล, เล่นฟุตบอลตำแหน่ง midfield, ว่ายน้ำ, ดำน้ำ และเธอยังพูดได้ถึง 3 ภาษาคือ อังกฤษ, ไทย, จีน ซึ่งถือเป็นความสามารถพิเศษของเธอ ช่วงมัธยม อแมนด้าศึกษาอยู่ที่โรงเรียนนานาชาติกรุงเทพ และศึกษาต่อระดับปริญญาตรีที่ต่างประเทศ
มีผลงานเพลงกับทางค่าย จีเอ็มเอ็ม แกรมมี่ โดยในอัลบั้มมีความพิเศษตรงที่เพลงทุกเพลงในอัลบั้ม เป็นเพลงภาษาอังกฤษทั้งอัลบั้ม โดยได้โปรดิวเซอร์อย่าง Simon Henderson เป็นทั้งโปรดิวเซอร์ และเขียนเพลงหลายๆเพลงในอัลบั้มชุดนี้ โดยมีเพลงเปิดตัวคือเพลง "Carry Me Away" ซึ่งทำนองเพลงยังนำไปประกอบโฆษณาในประเทศไทยอีกด้วย ต่อด้วยเพลงเปิดตัวที่สองคือเพลง "I’m Just a Girl" และเพลงบางส่วน ยังนำดนตรีเพลงไทยที่มีชื่อเสียง มาร้องในแบบฉบับเนื้อภาษาอังกฤษอีกด้วย เช่นเพลง The World Goes Round (ทำนองเพลง: ไม่อยากรัก (คนที่ไม่อยากรักเรา) ของ โบ สุนิตา) และเพลง Tell Me How Should I Know (ทำนองเพลง: รอ ของ มาช่า วัฒนพานิช)
สาวน้อยหน้าตาสดใสธรรมดาๆ คนหนึ่งที่เต็มไปด้วยความสาสมารถ และความมั่นใจภายใต้หลังคาบ้าน GMM ในความดูแลของ Exexcutive Producer มือทอง พี่ป้อม อัสนี โชติกุล ซึ่งเป็นนักร้องคนแรกของ GMM ที่จะแจ้งเกิดในวงการเพลงสากล แนวเพลงในอัลบั้ม AMANDA นี้ก็จะเป็นป๊อปใสมีกลิ่นไอป๊อบร็อคเท่ห์ๆ ที่ถูกถ่ายทอดออกมาผ่านเส้นสายลายเสียงของ AMANDA ได้อย่างลงตัว
ปัจจุบัน เธอยุติการเป็นนักร้องแล้ว และไม่มีใครทราบความเคลื่อนไหวของเธอ

**ผลงาน**

**ผลงานเพลง**

**อัลบั้มพิเศษ**
 อัลบั้มเพลงประกอบโฆษณาโค้ก ชุด “ไม่มีอะไร ไกลเกินฝัน” (พ.ศ. 2544)
รายชื่อเพลง
** 3 min. version Duet (Amp & Amanda)
** 3 min. version Sola (Amp)
** 1 min. version Duet  (Amp & Amanda)
** 45 Sec. version Duet (Amp & Amanda)
** 30 Sec. version Duet (Amp & Amanda)
** 3 min. version Backing Track

**มิวสิควีดีโอ**
 เพลง รักฉันบ้างหรือเปล่า ศิลปิน วุฒินันท์ ภิรมย์ภักดี- เพลง ฝันไป...หรือเปล่า ศิลปิน คูณสามซูเปอร์แก๊งค์- เพลง น้อยใจ ศิลปิน ลิฟท์-ออย- เพลง ด้วยรักและปลาทู ศิลปิน มอส ปฏิภาณ ปฐวีกานต์

**โฆษณา**
 ถ่ายภาพยนตร์โฆษณาไอศครีม Speedy ของ Nestle Dairy Farm ร่วมกับ มะเหมี่ยว ศิลป์สิริ ประภาวงศ์, กิ๊ฟท์ กุศลิน โควหกุล และ แนน เรดบีท (พ.ศ. 2539)- โฆษณาโค้ก (พ.ศ. 2543-2544)- โฆษณาเฟรช & ดราย- โฆษณาคอตโต้

**อ้างอิง**
  AMANDA NICHOLAS-  ประวัตินักร้องสาวลูกครึ่ง อแมนด้า นิโคลัส date=2009-05-17 

**แหล่งข้อมูลอื่น**
 http://news.gmember.com/ date=2013-07-29 
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักร้องหญิงชาวไทย
หมวดหมู่:นักร้องเด็กชาวไทย
เดอร์โลทาไพด์

เดอร์โลทาไพด์ (Dirlotapide)  เป็นยาที่ใช้ในการรักษาภาวะอ้วนลงพุงในสุนัข ถูกผลิตขึ้นโดยบริษัทไฟเซอร์ (Pfizer) และ/หรือโซเอทิส (Zoetis) วางจำหน่ายภายใต้ชื่อการค้า สเลนทรอล (Slentrol)

**กลไกการออกฤทธิ์**
เดอร์โลทาไพด์ออกฤทธิ์ยับยั้งโปรตีนที่ใช้ในการขนส่งไตรกลีเซอไรด์ (microsomal triglyceride transfer protein; MTTP) แบบจำเพาะเจาะจง ทำให้การดูดซึมไขมันลดลง และเป็นผลให้การสังเคราะห์และการหลั่งไลโพโปรตีน (lipoproteins) เข้าสู่กระแสเลือดลดน้อยลงในที่สุด ส่วนผลที่ทำให้เกิดการลดลงของน้ำหนักนั้น ยังไม่ทราบกลไกการออกฤทธิ์ที่แน่ชัด คาดว่าน่าจะเกิดจากการที่เดอร์โลทาไพด์ มีผลกระตุ้นให้เกิดสัญญาณที่บอกถึงความอิ่มตัวของเซลล์ไขมันไปยังลำไส้เล็ก

**ข้อบ่งใช้**
เดอร์โลทาไพด์มีวางจำหน่ายในรูปแบบยารับประทานชนิดยาน้ำแขวนตะกอน และยานี้ไม่มีการใช้ในมนุษย์ แมว หรือนกแก้ว ในวันที่ 5 มกราคม ค.ศ. 2007 องค์การอาหารและยาสหรัฐ (U.S. Food and Drug Administration; FDA) ได้มีการรับรองให้มีการใช้เดอร์โลทาไพด์สำหรับการรักษาภาวะอ้วนลงพุงในสุนัข ซึ่งถือเป็นยาตัวแรกที่ได้รับการรับรองให้ใช้สำหรับข้อบ่งใช้ดังกล่าวในสุนัข
ในปัจจุบันเดอร์โลทาไพด์เป็นยาที่ถูกนำมาใช้เพื่อการรักษาภาวะอ้วนลงพุงในสุนัขและช่วยลดความอยากอาหาร และยังถูกนำมาใช้เป็นส่วนหนึ่งของโปรแกรมการควบคุมน้ำหนัก ซึ่งโดยทั่วไปมักจะประกอบไปด้วยการใช้วิธีการควบคุมอาหารร่วมกับการออกกำลังกาย ทั้งนี้ ขนาดยาเดอร์โลทาไพด์ต่อการใช้ 1 เดือนนั้นโดยทั่วไปมักคำนวณตามน้ำหนักของสุนัข

**ผลการศึกษาในสุนัข**
ข้อมูลจากการศึกษาหนึ่งที่ระบุไว้ในเอกสารแนบของบรรจุภัณฑ์ แต่ไม่มีการระบุแหล่งอ้างอิงในแน่ชัดในเอกสารดังกล่าว ระบุว่า สุนัขที่มีภาวะอ้วนลงพุงที่รับประทานเดอร์โลทาไพด์เป็นระยะเวลาต่อเนื่อง 4 เดือนมีน้ำหนักลดลงประมาณ 11.8% ซึ่งถือเป็นระดับที่แตกต่างจากสุนัขที่ไม่ได้รับประทานยาดังกล่าวอย่างมีนัยสำคัญทางสถิติ 

**รูปแบบและขนาดการบริหารยา**
ในปัจจุบันเดอร์โลทาไพด์มีวางจำหน่ายในรูปแบบยาน้ำแขวนตะกอน รับประทานเพียงวันละ 1 ครั้ง ค่าครึ่งชีวิตการกำจัดยามีค่าประมาณ 5–18 ชั่วโมง แต่จะเพิ่มขึ้นได้เมื่อมีการบริหารยาซ้ำ ขนาดยาที่ใช้ในการรักษานั้นจะคำนวณตามน้ำหนักตัวของสุนัข โดยจะเริ่มใช้ยาในขนาดต่ำก่อนใน 14 วันแรกของการรักษา จากนั้นหากสุนัขสามารถทนต่อการใช้ยาได้ จึงเพิ่มขนาดยาในการบริหารยาในแต่ละครั้ง ทั้งนี้ควรมีการประเมินน้ำหนักตัวของสุนัขโดยสัตวแพทย์เดือนละ 1 ครั้งในช่วงการรักษา และควรมีการปรับขนาดยาตามน้ำหนักตัวของสุนัขที่ลดลง หลังจากที่น้ำหนักของสุนัขลดลงจนถึงระดับปกติแล้ว ให้รับประทานเดอร์โลทาไพด์ต่อเนื่องอีก 3 เดือน

**อาการไม่พึงประสงค์**
การใช้เดอร์โลทาไพด์นั้นจำเป็นต้องอยู่ภายใต้การดูแลของสัตว์แพทย์ เนื่องจากยาดังกล่าวสามารถก่อให้เกิดอาการข้างเคียงได้ อาทิ คลื่นไส้ อาเจียน ท้องเสีย กล้ามเนื้ออ่อนแรง น้ำลายไหล เบื่ออาหาร ระดับเอนไซม์ตับเพิ่มขึ้น รวมไปถึงการทำงานประสานงานกันของกล้ามเนื้อผิดปกติ (uncoordination) นอกจากนี้แล้ว ยาดังกล่าวสามารถก่อให้เกิดการแพ้ยาได้ ซึ่งมักมีอาการที่รุนแรง ได้แก่ หน้าบวม ผื่นบวม คัน ท้องเสียโดยฉับพลัน อาเจียน ช็อก ชัก เหงือกซีด เท้าเย็น หรือในกรณีที่รุนแรงมากอาจหมดสติ หรือเสียชีวิตได้ จึงไม่แนะนำให้มีการใช้ยาดังกล่าวในมนุษย์ ทั้งนี้ จากการศึกษาในสุนัขพบว่าเดอร์โลทาไพด์ไม่มีผลทำให้สุนัขเกิดการขาดวิตามินที่ละลายในไขมัน

**ดูเพิ่ม**
 โลมิทาไพด์- ไมทราทาไพด์

**อ้างอิง**
หมวดหมู่:ยา
หมวดหมู่:ยาลดความอ้วน
หมวดหมู่:ยารักษาสุนัข
ไมทราทาไพด์

ไมทราทาไพด์ (Mitratapide) เป็นยาสำหรับสัตว์ โดยมีข้อบ่งใช้เพื่อการรักษาภาวะน้ำหนักเกินและภาวะอ้วนลงพุงในสุนัข ไมทราทาไพด์มีจำหน่ายภายใต้ชื่อการค้า Yarvitan ยาดังกล่าวถูกพัฒนาขึ้นโดยบริษัท Janssen Pharmaceutical โครงสร้างทางเคมีของไมทราทาไพด์มีความคล้ายคลึงกับยาต้านเชื้อที่มีชื่อว่า ไอทราโคนาโซล (Itraconazole) ซึ่งถูกพัฒนาขึ้นโดยบริษัท  Janssen Pharmaceutical เช่นกัน

**กลไกการออกฤทธิ์**
ไมทราทาไพด์ออกฤทธิ์ยับยั้งโปรตีนที่ใช้ในการขนส่งไตรกลีเซอไรด์ (microsomal triglyceride transfer protein; MTTP) แบบจำเพาะเจาะจง ทำให้การดูดซึมสารอาการจำพวกไขมันลดลง และเป็นผลให้การสังเคราะห์และการหลั่งไลโปโปรตีน (lipoproteins) เข้าสู่กระแสเลือดลดน้อยลงในที่สุด   ผลการศึกษาทางคลินิกพบว่าไมทราทาไพด์อาจมีส่วนช่วยในการลดภาวะดื้อต่ออินซูลินในสุนัขด้วย

**ดูเพิ่ม**
 เดอร์โลทาไพด์- โลมิทาไพด์

**อ้างอิง**
หมวดหมู่:ยา
หมวดหมู่:ยาลดความอ้วน
หมวดหมู่:สถานีย่อยเภสัชกรรม
หมวดหมู่:ฟีนอลอีเทอร์
ตำบลหนองควาย

ตำบลหนองควาย เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของเชียงใหม่ไนท์ซาฟารี และวัดต้นเกว๋น (วัดอินทราวาส) ซึ่งเป็นวัดที่มีความสวยงามเก่าแก่ของเชียงใหม่ สิ่งที่สำคัญของวัดนี้คือ ศาลาจตุรมุขซึ่งพบเพียงหลังเดียวในภาคเหนือ และเป็นต้นแบบทางศิลปกรรมล้านนาที่มีคุณค่าและยังคงความสมบูรณ์ จนสมาคมสถาปนิกสยามประกาศให้เป็นอาคารอนุรักษ์ดีเด่นเมื่อปี พ.ศ. 2532 และสถาปัตยกรรมจากวัดต้นเกว๋นได้กลายเป็นแรงบันดาลใจให้สถาปนิกใช้เป็นต้นแบบในการออกแบบหอคำหลวงซึ่งตั้งอยู่กลางอุทยานหลวงราชพฤกษ์ 

**ที่ตั้งและอาณาเขต**
ตำบลหนองควายมีอาณาเขตติดต่อกับอำเภอและจังหวัดใกล้เคียงดังนี้- ทิศเหนือ ติดต่อกับตำบลแม่เหียะ อำเภอเมืองเชียงใหม่- ทิศใต้  ติดต่อกับตำบลบ้านแหวน และตำบลน้ำแพร่ อำเภอหางดง- ทิศตะวันออก ติดต่อกับตำบลสันผักหวาน อำเภอหางดง- ทิศตะวันตก ติดต่อกับตำบลบ้านปง อำเภอหางดง

**การแบ่งเขตการปกครอง**

**การปกครองท้องที่**
ตำบลหนองควายแบ่งพื้นที่การปกครองออกเป็น 12 หมู่บ้าน ได้แก่

**การปกครองส่วนท้องถิ่น**
ท้องที่ตำบลหนองควาย มีองค์กรปกครองส่วนท้องถิ่น เพียงแห่งเดียว คือ เทศบาลตำบลหนองควาย ครอบคลุมพื้นที่ตำบลหนองควายทั้งหมด ซึ่งเป็นสภาตำบลหนองควายที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหนองควายในวันที่ 25 ธันวาคม พ.ศ. 2539
เมื่อองค์การบริหารส่วนตำบลหนองควาย จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลหนองควายได้ยกฐานะขึ้นเป็น เทศบาลตำบลหนองควาย ตามประกาศกระทรวงมหาดไทย เมื่อวันที่ 10 มิถุนายน พ.ศ. 2556 และมีผลในวันที่ 5 กันยายน ปีเดียวกัน

**ประชากร**
พื้นที่ตำบลหนองควายประกอบด้วยหมู่บ้านทั้งสิ้นจำนวน 12 หมู่บ้าน มีจำนวนประชากร 11,138 คน แบ่งเป็นชาย 5,214 คน หญิง 5,924 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 4 จาก 11 ตำบลในอำเภอหางดง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**
หนองควาย
หนองควาย
เวียงจันทน์ไทมส์

เวียงจันทน์ไทมส์ เป็นหนังสือพิมพ์ภาคภาษาอังกฤษ เผยแพร่แบบรายวัน ในเวียงจันทน์ ประเทศลาว ก่อตั้งขึ้นในปี 1994 ตอนนั้นยังเป็นแบบรายสัปดาห์ ต่อมาได้เปลี่ยนเป็นแบบรายวันในปี 2004

**แหล่งข้อมูลอื่น**
  เว็บไซต์เวียงจันทน์ไทมส์
หมวดหมู่:หนังสือพิมพ์ภาษาอังกฤษ
หมวดหมู่:เวียงจันทน์
สภานิติบัญญัติ (ไต้หวัน)

สภานิติบัญญัติ (poj=Li̍p-hoat Īⁿ; Legislative Yuan) เป็นสภานิติบัญญัติแห่งชาติประเภทสภาเดียวของสาธารณรัฐจีน (ไต้หวัน)
สภานิติบัญญัตินี้เป็นหนึ่งใน "สภา" (院) ทั้งห้าของรัฐบาลไต้หวันตามความในรัฐธรรมนูญไต้หวันซึ่งอ้างอิงลัทธิไตรราษฎร์ (三民主義) ของซุน ยัดเซ็น หรือ ซุน อี้เซียน (孫逸仙)

**ดูเพิ่ม**
 สภาควบคุม (監察院) มีหน้าที่ตรวจสอบสภาอื่น ๆ- สภาบริหาร (行政院) คือฝ่ายบริหารประเทศ- สภาสอบคัดเลือก (考試院) มีหน้าที่สอบคัดเลือกข้าราชการ- สภาตุลาการ (司法院) เป็นองค์กรตุลาการชั้นสูงสุด และเป็นศาลรัฐธรรมนูญ
หมวดหมู่:สภานิติบัญญัติ (ไต้หวัน)
หมวดหมู่:รัฐบาลไต้หวัน
ต
ต
ต
สื่อส่งผ่านสัญญาณต่อเนื่อง

สื่อส่งผ่านสัญญาณต่อเนื่อง (streaming media) เป็นสื่อประสมที่ผู้ใช้ขั้นปลายได้รับตามลำดับอย่างต่อเนื่องในขณะที่ผู้ให้บริการกำลังส่งมอบเนื้อหาทั้งหมดไปให้ ตัวเล่นสื่อลูกข่ายอาจเริ่มเล่นข้อมูล (เช่น ภาพยนตร์) ก่อนที่ไฟล์เนื้อหาจะถูกส่งมาทั้งหมดก็ได้ การรับ-ส่งสื่อแบบต่อเนื่องเป็นอีกทางเลือกหนึ่งในการรับชมนอกเหนือจากการดาวน์โหลดสู่อุปกรณ์ส่วนบุคคล
คำกริยา stream ในภาษาอังกฤษหมายถึงกระบวนการส่งมอบเนื้อหาในลักษณะดังกล่าว ศัพท์นี้จึงสื่อถึงวิธีการส่งสื่อมากกว่าจะสื่อถึงลักษณะของตัวสื่อเอง การจำแนกวิธีส่งสื่อออกจากตัวสื่อที่ถูกส่งนั้นใช้โดยเฉพาะกับเครือข่ายโทรคมนาคม เนื่องจากระบบการส่งมอบข้อมูลโดยทั่วไปมีทั้งระบบที่ส่งต่อเนื่องในตัว (เช่น วิทยุ, โทรทัศน์) และระบบที่ไม่สามารถส่งต่อเนื่องได้ในตัว (เช่น หนังสือ, ตลับวีดิทัศน์, แผ่นซีดีเสียง) ตัวอย่างเช่น ในคริสต์ทศวรรษ 1930 ดนตรีลิฟต์ (elevator music) เป็นหนึ่งในบรรดาสื่อแบบส่งต่อเนื่องยุคแรกสุดที่เป็นที่นิยมกัน แต่ทุกวันนี้ โทรทัศน์อินเทอร์เน็ตได้กลายเป็นรูปแบบสามัญรูปแบบหนึ่งของสื่อแบบส่งต่อเนื่องไปแล้ว
ศัพท์ "สื่อแบบส่งต่อเนื่อง" สามารถใช้กับสื่ออื่น ๆ นอกเหนือจากวีดิทัศน์และข้อมูลเสียง เช่น คำบรรยายแบบซ่อนได้สด, ทิกเกอร์เทป และข้อความสด (real-time text) ซึ่งเราถือว่าทั้งหมดเป็น "ข้อความแบบส่งต่อเนื่อง" อนึ่ง วลี "แบบส่งต่อเนื่อง" ได้รับการนำมาใช้เป็นครั้งแรกในช่วงต้นคริสต์ทศวรรษ 1990 เนื่องจากเป็นคำอธิบายที่ดีกว่าสำหรับวีดิทัศน์ตามคำขอบนเครือข่ายไอพี โดยในขณะนั้นวีดิทัศน์รูปแบบดังกล่าวมักถูกเรียกว่า "วีดิทัศน์แบบเก็บข้อมูลแล้วส่งต่อ" (store and forward video) ซึ่งเป็นการตั้งชื่อที่อาจทำให้เข้าใจผิดได้
การถ่ายทอดสดผ่านสัญญาณต่อเนื่อง (live streaming) ซึ่งสื่อถึงการส่งมอบเนื้อหาผ่านอินเทอร์เน็ตตามเวลาจริงนั้นจำเป็นต้องใช้สื่อต้นทางรูปแบบใดรูปแบบหนึ่ง (เช่น กล้องวีดิทัศน์, ตัวต่อประสานเสียง, ซอฟต์แวร์จับภาพหน้าจอ), ตัวเข้ารหัสเพื่อแปลงเนื้อหาเป็นดิจิทัล, ตัวจัดพิมพ์สื่อ และเครือข่ายการส่งมอบเนื้อหา (content delivery network) เพื่อแจกจ่ายและส่งเนื้อหา ตัวอย่างโปรแกรมประยุกต์ที่ใช้ในการส่งต่อเนื่องสด เช่น เฟซบุ๊กไลฟ์, บีโกไลฟ์ เป็นต้น

**อ้างอิง**

หมวดหมู่:กฎหมายลิขสิทธิ์
หมวดหมู่:โทรทัศน์ระบบดิจิทัล
หมวดหมู่:เทคโนโลยีภาพยนตร์และวิดีโอ
หมวดหมู่:การแพร่สัญญาณทางอินเทอร์เน็ต
หมวดหมู่:โทรทัศน์อินเทอร์เน็ต
หมวดหมู่:วิทยุอินเทอร์เน็ต
หมวดหมู่:เครือข่าย
หมวดหมู่:คำศัพท์โทรทัศน์
หมวดหมู่:วีดิทัศน์ตามคำขอ
กีฬาประจำชาติ

กีฬาประจำชาติ เป็นส่วนหนึ่งของอัตลักษณ์ประจำชาติ หลายรัฐ และ หลายประเทศ ได้นำกีฬาประจำชาติมาใช้อย่างเป็นทางการ (นิตินัย)  ในขณะที่หลายประเทศได้นำกีฬาประจำชาติมาใช้โดยพฤตินัย สีประจำชาติมักจะปรากฏสื่อ , ธงของประเทศ สีที่ใช้ในการเล่นกีฬา เป็นต้น  

**กีฬาประจำชาติโดยนิตินัย**

**กีฬาประจำชาติโดยพฤตินัย**

**อ้างอิง**
หมวดหมู่:สัญลักษณ์ประจำชาติ
หมวดหมู่:คำศัพท์กีฬา
เทศมณฑลซกีแยช

เทศมณฑลซกีแยช (Powiat Zgierski) เป็นเทศมณฑลในประเทศโปแลนด์ มีเมืองหลักคือซกีแยช ตั้งอยู่ในจังหวัดวุช มีเนื้อที่ทั้งหมด 853.71 ตารางกิโลเมตร และมีประชากรทั้งหมด 160,805 คน

**เขตการปกครอง**

**อ้างอิง**

**แหล่งข้อมูลอื่น**
ซกีแยช
แม่เจ้าบัวถา มหายศปัญญา

แม่เจ้าบัวถา มหายศปัญญา (พ.ศ. 2381–2478) เป็นอดีตชายาของเจ้าพิริยเทพวงษ์ เจ้าผู้ครองเมืองแพร่องค์สุดท้าย

**ประวัติ**
แม่เจ้าบัวถา เกิดในวันศุกร์ ปีฉลู เป็นธิดาคนใหญ่ของพระยาบุรีรัตน (หนานปัญญา) หรือเจ้าบุรีปัญญา (เฒ่า) กับแม่เจ้าเฮือนแก้ว ภรรยาเอก มีเจ้าน้องร่วมบิดามารดาคือ พระยาบุรีรัตน์ (เจ้าน้อยหนู มหายศปัญญา) และมีเจ้าน้องต่างมารดาอีก 5 คน โดยแม่เจ้าเฮือนแก้ว มารดาของแม่เจ้าบัวถา เป็นเจ้าน้องของพระยาพิมพิสารราชา หรือเจ้าหลวงขาเค และทั้งสองสืบเชื้อสายเจ้าผู้ครองเมืองแพร่จากฝ่ายมารดา คือ เจ้าปิ่นแก้ว
แม่เจ้าบัวถาเข้าเป็นชายาคนแรกของเจ้าพิริยเทพวงษ์ ซึ่งเป็นลูกพี่ลูกน้องกัน เพราะสามีเป็นบุตรของพระยาพิมพิสาร ซึ่งเป็นศักดิ์เป็นลุง แต่ทั้งสองไม่มีบุตรด้วยกัน และตัดสินใจแยกทางกันในเวลาต่อมา ภายหลังแม่เจ้าบัวถาได้รับอุปการะเจ้าสุนันตา วงศ์บุรี บุตรสาวของพระยาบุรีรัตน์ (เจ้าน้อยหนู มหายศปัญญา) กับแม่เจ้าคำ เป็นบุตรบุญธรรม พร้อมกับสร้างคุ้มวงศ์บุรีเมื่อ พ.ศ. 2440 ไว้เป็นเรือนหอสำหรับเจ้าสุนันตากับหลวงพงษ์พิบูลย์ (เจ้าพรหม วงศ์พระถาง) ถือเป็นอาคารที่สร้างด้วยสถาปัตยกรรมยุควิกตอเรียหลังแรกในจังหวัดแพร่
แม่เจ้าบัวถาถึงแก่กรรมภายในคุ้มวงศ์บุรี เมื่อ พ.ศ. 2478 สิริอายุได้ 97 ปี

**ความสนใจ**
แม่เจ้าบัวถาชอบสีฟ้าเพราะท่านเกิดในวันศุกร์ ภายในห้องส่วนตัวของแม่เจ้าในคุ้มวงศ์บุรีจึงตกแต่งด้วยสีฟ้าเพียงห้องเดียว และด้วยความที่แม่เจ้าเกิดปีฉลู เครื่องเงินภายในคุ้มวงศ์บุรีจะมีการสลักลายเป็นรูปวัวตามปีเกิดของท่าน
แม่เจ้าบัวถาสนใจการอุปถัมภ์ด้านศิลปะและวัฒนธรรมในท้องถิ่น มีจิตใจโอบอ้อมอารีแก่คนทุกชนชั้น โดยเฉพาะชนชั้นทาส ท่านเคยให้การอุปถัมภ์วัดศรีชุมในจังหวัดแพร่ แม่เจ้ารับช่างเครื่องเงินจากชุมชนพระนอนจำนวนสองคนมาอุปถัมภ์เป็นช่างเงินประจำคุ้ม นอกจากนี้แม่เจ้ายังเลิกทาสสนองพระบรมราโชบายในพระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2448 ด้วยการมอบทรัพย์สินและที่ดินแก่ทาสไว้ตั้งตัวทุกคน มีทาสบางคนที่ยังสมัครใจอยู่เป็นบริวารของคุ้มวงศ์บุรีต่อไป และมีลูกหลานที่สนิทสนมกับทายาทคุ้มวงศ์บุรีสืบมาถึงปัจจุบัน

**ลำดับสาแหรก**

**อ้างอิง**

**เชิงอรรถ**

**บรรณานุกรม**
หมวดหมู่:แม่เจ้า
หมวดหมู่:เจ้าหญิงแพร่
หมวดหมู่:สกุลมหายศปัญญา
หมวดหมู่:บุคคลจากจังหวัดแพร่
ทางหลวงสหรัฐหมายเลข 42

ทางหลวงสหรัฐหมายเลข 42 (U.S. Route 42 หรือ US 42) เป็นทางหลวงสหรัฐแนวตะวันออก–ตะวันตก มีระยะทางจากตะวันตกเฉียงใต้ไปยังตะวันออกเฉียงเหนือ ระยะทาง km จากเมืองลุยส์วิลล์ รัฐเคนทักกี ถึงดาวน์ทาวน์เมืองคลีฟแลนด์ รัฐโอไฮโอ ทางหลวงเส้นนี้มีหลายชื่อ ประกอบด้วย ถนนเพิร์ล จากคลีฟแลนด์ ถึงเมไดนา ในภาคตะวันออกเฉียงเหนือของรัฐโอไฮโอ, ถนนรีดดิง ในซินซินแนติ, ซินซินแนติและเลบานอนไพก์ ในภาคตะวันตกเฉียงใต้ของรัฐโอไฮโอ และ ถนนบราวส์โบโร ในลุยส์วิลล์
อินเตอร์สเตต 71 ได้แทนที่ทางหลวงหมายเลข 42 ในช่วงต้นของยุค 1960 ทำให้ทางหลวงหมายเลข 42 ในปัจจุบันทำหน้าเป็นถนนที่เดินทางเมืองต่อเมือง โดยอินเตอร์สเตต 71 ได้ผ่านเมืองโคลัมบัส รัฐโอไฮโอ ในขณะที่ทางหลวงหมายเลข 42 ไม่ได้ผ่านเมืองโคลัมบัสเลย และทางหลวงเส้นนี้ไม่มีทางหลวงย่อยเหมือนกับทางหลวงสายอื่น
หมายเลขของทางหลวงนี้เป็นเลขคู่ แต่ป้ายกลับบอกเส้นทางเป็นแนวเหนือ-ใต้ในเขตรัฐโอไฮโอ

**อ้างอิง**
42
หมวดหมู่:ถนนในรัฐเคนทักกี
หมวดหมู่:ถนนในรัฐโอไฮโอ
กีฬามหาวิทยาลัยอาเซียน 2010

กีฬามหาวิทยาลัยอาเซียน 2010 เป็นการแข่งขันกีฬามหาวิทยาลัยอาเซียนครั้งที่ 15 จัดขึ้นที่จังหวัดเชียงใหม่ ประเทศไทย ระหว่างวันที่ 15-23 ธันวาคม ค.ศ. 2010 นับเป็นครั้งที่ 4 สำหรับการเป็นเจ้าภาพของประเทศไทยหลังต่อจากเชียงใหม่, กรุงเทพฯและพัทยาตามลำดับ

**มาสคอต**
ตัวมาสคอตที่เป็นชาวม้งชื่อว่า "น้องฮัก"

**พิธีเปิด**
พิธีเปิดเริ่มตั้งแต่เวลา 19 นาฬิกาของวันที่15 ธันวาคมที่มหาวิทยาลัยแม่โจ้ โดยสมชาย วงศ์สวัสดิ์เป็นประธานพิธีเปิด

**ประเทศที่เข้าร่วมการแข่งขัน**
 กีฬามหาวิทยาลัยอาเซียน 2010- กีฬามหาวิทยาลัยอาเซียน 2010- กีฬามหาวิทยาลัยอาเซียน 2010- กีฬามหาวิทยาลัยอาเซียน 2010- กีฬามหาวิทยาลัยอาเซียน 2010- กีฬามหาวิทยาลัยอาเซียน 2010- กีฬามหาวิทยาลัยอาเซียน 2010- กีฬามหาวิทยาลัยอาเซียน 2010- กีฬามหาวิทยาลัยอาเซียน 2010 (เจ้าภาพ)- กีฬามหาวิทยาลัยอาเซียน 2010- กีฬามหาวิทยาลัยอาเซียน 2010
หมวดหมู่:กีฬามหาวิทยาลัยอาเซียน
หมวดหมู่:การแข่งขันกีฬาในจังหวัดเชียงใหม่
หมวดหมู่:กีฬานักเรียนในประเทศไทย
เทศบาลอาแล็กซันดรุฟวุตสกี

เทศบาลอาแล็กซันดรุฟวุตสกี (Gmina Aleksandrów Łódzki) เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคืออาแล็กซันดรุฟวุตสกี มีเนื้อที่ทั้งหมด 213.50 ตารางกิโลเมตร และมีประชากรทั้งหมด 21,257 คน

**อ้างอิง**
  Polish official population figures 2006

**แหล่งข้อมูลอื่น**
หมวดหมู่:เทศบาลของประเทศโปแลนด์
ณัฐพงษ์ เกษอินทร์

ณัฐพงษ์ เกษอินทร์ (24 กันยายน ค.ศ. 1992 — ; ชื่อเล่น เจมส์บอนด์) เป็นนักกีฬาว่ายน้ำทีมชาติไทยที่เข้าร่วมแข่งขันในโอลิมปิกฤดูร้อน 2012 ที่ ลอนดอน สหราชอาณาจักร เกิดเมื่อวันที่ 24 กันยายน พ.ศ. 2535 ที่ จ.เชียงใหม่ จบการศึกษามัธยมปลายจากโรงเรียนปรินส์รอยแยลส์วิทยาลัย จ.เชียงใหม่  ระดับอุดมศึกษา ที่ คณะศิลปศาสตร์ เอก พัฒนาการการท่องเที่ยว มหาวิทยาลัยกรุงเทพธนบุรี

**เครื่องราชอิสริยาภรณ์**

**อ้างอิง**
หมวดหมู่:บุคคลที่เกิดในปี พ.ศ. 2535
หมวดหมู่:นักกีฬาจากจังหวัดเชียงใหม่
หมวดหมู่:นักว่ายน้ำชาวไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาโอลิมปิกทีมชาติไทย
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากคณะพัฒนาการท่องเที่ยว มหาวิทยาลัยแม่โจ้
ทางหลวงสหรัฐหมายเลข 43

ทางหลวงสหรัฐหมายเลข 43 (U.S. Route 43, ย่อเป็น US-43 หรือ US 43) เป็นทางหลวงสหรัฐแนวเหนือ–ใต้ ระยะทาง km จากเมืองพริชาร์ด รัฐแอละแบมา ถึงกลางรัฐเทนเนสซี ปลายทางทิศใต้ของทางหลวงเส้นนี้อยู่ในเมืองพริชาร์ด ที่ทางหลวงสหรัฐหมายเลข 90 ส่วนปลายทางทิศเหนืออยู่ที่โคลัมเบีย รัฐเทนเนสซี ที่ทางหลวงสหรัฐหมายเลข 31

**อ้างอิง**
43
หมวดหมู่:ถนนในรัฐแอละแบมา
หมวดหมู่:ถนนในรัฐเทนเนสซี
ทางหลวงสหรัฐหมายเลข 44

ทางหลวงสหรัฐหมายเลข 44 (U.S. Route 44) เป็นทางหลวงสหรัฐแนวตะวันออก-ตะวันตก มีระยะทาง km ผ่าน 4 รัฐในภาคตะวันออกเฉียงเหนือของสหรัฐ ปลายทางทิศตะวันตกอยู่ที่ทางหลวงสหรัฐหมายเลข 209 และทางหลวงรัฐนิวยอร์กหมายเลข 55 ในเคอร์ฮองก์สัน หมู่บ้านขนาดเล็กในหุบเขาฮัดสัน ภูมิภาคของรัฐนิวยอร์ก ส่วนปลายทางทิศตะวันออกอยู่ที่ทางหลวงรัฐแมสซาชูเซตส์หมายเลข 3A ในพลิมัท รัฐแมสซาชูเซตส์

**ระเบียงภาพ**
ไฟล์:US 44-NY 55 hairpin turn at Mohonk.jpg|ทางโค้งหักศอกขึ้น-ลงเขา (Hairpin turn) ของทางหลวงหมายเลข 44 และทางหลวงรัฐนิวยอร์กหมายเลข 55 ในสันเขาชาวังกังของรัฐนิวยอร์ก
ไฟล์:US6-US44 sign in Providence, RI.jpg|ป้ายทางหลวงหมายเลข 6 และ 44 ในระยะไกล
ไฟล์:New US 44 east at MA 3.jpg|ฟรีเวย์ทางหลวงหมายเลข 44 สายใหม่ ที่ทางหลวงหมายเลข 3 ในพลิมัท
ไฟล์:44 NY 55.jpg|กลุ่มป้ายบอกทางแสดงการใช้เส้นทางร่วมกันของ US 9W/US 44/NY 55 ทางตะวันตกของสะพานมิด-ฮัดสัน

**อ้างอิง**

**แหล่งข้อมูลอื่น**
  US 44 Expressway-Massachusetts on Bostonroads.com
44
หมวดหมู่:ถนนในรัฐนิวยอร์ก
หมวดหมู่:ถนนในรัฐคอนเนทิคัต
หมวดหมู่:ถนนในรัฐโรดไอแลนด์
หมวดหมู่:ถนนในรัฐแมสซาชูเซตส์
ล่าตุลาแดง

ล่าตุลาแดง (The Hunt for Red October) เป็นนวนิยายเล่มแรกของทอม แคลนซี เป็นเรื่องราวการค้นหาเรือดำน้ำ Red October ของแจ็ค ไรอัน ซึ่งทางสหภาพโซเวียตแจ้งว่ามาร์โก เรเมียส ผู้บังคับการเรือแล่นเรือดำน้ำลำนี้ไปโจมตีสหรัฐโดยพลการ นวนิยายเล่มนี้เป็นเล่มแรกที่ไรอันปรากฏตัว แต่เป็นลำดับที่ 4 ตามลำดับเวลาในชุด ล่าตุลาแดง เป็นหนึ่งในนวนิยายที่ได้รับความนิยมของแคลนซี ถูกนำไปสร้างเป็นภาพยนตร์ในชื่อเดียวกันในปี ค.ศ. 1990 นำแสดงโดยอเล็ก บอลด์วินและฌอน คอนเนอรี และนำไปพัฒนาเป็นเกม

**อ้างอิง**
หมวดหมู่:วรรณกรรมในปี พ.ศ. 2527
หมวดหมู่:วรรณกรรมที่สร้างเป็นภาพยนตร์
แอนจี แบลนด์

แอนจี แบลนด์ (เกิด 26 เมษายน 1984) เป็นนักวอลเลย์บอลหญิงทีมชาติเบลเยียม และเล่นให้กับทีมวอลเลย์-บอล แนนเตส์ ในปี 2014 ล่าสุดแอนจีเป็นนักกีฬาทีมชาติแข่งขันวอลเลย์บอลหญิงชิงแชมป์โลก 2014 ที่ประเทศอิตาลี

**สโมสร**
 France วอลเลย์-บอล แนนเตส์ (2014)

**อ้างอิง**
หมวดหมู่:บุคคลที่เกิดในปี พ.ศ. 2527
หมวดหมู่:บุคคลที่ยังมีชีวิตอยู่
หมวดหมู่:นักวอลเลย์บอลหญิง
คริสต์ทศวรรษ 1830

== เหตุการณ์**

**1830**
 4 ตุลาคม - การปฏิวัติเบลเยียม: รัฐบาลชั่วคราวในกรุงบรัสเซลส์ประกาศก่อตั้งรัฐอิสระแห่งเบลเยียม ในความพยายามต่อต้านสหราชอาณาจักรเนเธอร์แลนด์

**1832**
 5 มิถุนายน - เกิดการประท้วงต่อต้านระบอบกษัตริย์ในกรุงปารีส ประเทศฝรั่งเศส

**1835**
 1 สิงหาคม - เลิกทาสในจักวรรดิบริติช

**1836**
 13 เมษายน - การผ่าตัดด้วยวิธีทางการแพทย์แผนปัจจุบัน มีขึ้นครั้งแรกในประเทศไทยโดยหมอบรัดเล- 2 ธันวาคม - การปลูกฝีป้องกันไข้ทรพิษ มีขึ้นครั้งแรกในประเทศไทย โดยพวกมิชชันนารี

**1837**
 ซามูเอล เอฟ. บี. มอร์ส (Samuel F. B. Morse) ประดิษฐ์เครื่องรับส่งโทรเลขแบบอัตโนมัติ และคิดค้น รหัสมอร์ส
หมวดหมู่:คริสต์ทศวรรษ 1830
ไม่อยากสนิทกับความเหงา

"ไม่อยากสนิทกับความเหงา" เป็นซิงเกิลของคณิตกุล เนตรบุตร ประพันธ์เนื้อร้อง-แต่งทำนองโดย ปัญญา ปคูณปัญญา เรียบเรียงโดย บุรินทร์ สุภัครพงษ์กุล ออกจำหน่ายในวันที่ 11 พฤศจิกายน พ.ศ. 2558 สังกัดเวิร์คแก๊งค์ ในเครือจีเอ็มเอ็ม แกรมมี่
เนื้อหาเพลงนี้พูดถึงเรื่องเหงา ๆ ในมุมมองบวก ๆ ยิ้ม ๆ ไม่เหมือนใคร และเอ็มวีเพลงที่ดูแล้ว ต้องบอกต่อ ว่าน่ารักสุด ๆ
มิวสิควีดิโอเพลงนี้ ได้นักแสดงขวัญใจวัยรุ่นมาประชันกันเต็มเฟรม ทั้ง นะนู้บ หนุ่มสุดเกรียน จากซีรีส์วัยรุ่นชื่อดัง lovesick ซีซั่น 2 มีน พีรวิชญ์ หนุ่มน้อยสุดเทห์ จากซีรีส์เรื่องเดียวกัน และลูกแก้ว สาวสวยตาโตแห่งวง SOUNDCREAM ที่รับบทเป็นตัวแสดงนำในเอ็มวีเพลงนี้ได้อย่างน่ารักน่าหยิกสุด ๆ ซึ่งเรื่องราวจะพูดถึงนางฟ้าแสนซนที่คอยสร้างเรื่องยุ่ง ๆ ให้คนเค้ารักกันชอบกัน แต่สุดท้ายตัวนางฟ้าเองก็ต้องหาตัวช่วยให้แฮปปี้เอนดิ้งในเรื่องความรักเหมือนกัน

**การตอบรับ**
เพลง "ไม่อยากสนิทกับความเหงา" ติดอันดับสูงสุดที่ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงของคณิตกุล เนตรบุตร
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดเวิร์กแก๊งค์
หมวดหมู่:ซิงเกิลในสังกัดจีเอ็มเอ็ม แกรมมี่
ยิปมัน 3

อย่าสับสนกับภาพยนตร์อีกเรื่อง คือ  The Legend is Born – Ip Man
ยิปมัน 3 (Ip Man 3; จีนตัวเต็ม:	葉問3; จีนตัวย่อ: 叶问3; พินอิน: Yè Wèn Sān) ภาพยนตร์กังฟูสัญชาติฮ่องกง ออกฉายในปลายปี ค.ศ. 2015 ในปี 2018 ได้มีภาคแยกของจังทีชี่ชื่อว่า master Z: the IP man legacy ยิปมัน: ตำนานมาสเตอร์ Z 

**เรื่องย่อ**
ฝอซาน ในปี ค.ศ. 1959 ยิปมัน ได้ย้ายกลับมาจากฮ่องกงอยู่ที่นี่พร้อมกับ เจ็ง หวิ่งซิง ภรรยาและยิปเช็ง ลูกชายคนเล็ก แต่ทว่าอิทธิพลจากชาติตะวันตกที่เข้ามาหวังจะฮุบโรงเรียนประถม ที่เป็นสถานที่เรียนของเด็ก ๆ ที่นี่ ทำให้ยิปมันพร้อมกับลูกศิษย์ต้องต่อสู้เพื่อปกป้องชุมชนที่อาศัยอยู่ ขณะเดียวกัน จัง ทีชี่ ชายหนุ่มผู้ซึ่งมาใหม่ ซึ่งก็เป็นหย่งชุนเช่นเดียวกัน และเป็นศิษย์ร่วมสำนักกับยิปมัน ก็ฉายแสงเจิดจรัสขึ้นมา และประกาศท้าประลองกับยิปมัน เพื่อพิสูจน์ว่า ใครเป็นปรมาจารย์หย่งชุนตัวจริง    

**นักแสดงและตัวละคร**
เจิ้น จื่อตัน...ยิปมัน
*สง ไต้หลิน...เจ็ง หวิ่งซิง
*จาง จิ้น...จัง ทีชี่
*เฉิน กั๋วคุน...หลี่เสี่ยวหลง (บรูซ ลี)
*เจิ้น เชอะฉือ...จ่าโป๋
*ไมค์ ไทสัน...แฟรงกี้
*ถัน เหย้าเหวิน...พี่เซิง
*เหลียง เจียเหยิน...อาจารย์ทิน
*สุชาติ ขันวิไล...สุชาติ

**การสร้างและการเข้าฉาย**
Ip Man 3 นับเป็นผลงานภาพยนตร์ภาคที่ 3 ซึ่งเป็นภาคต่อของ Ip Man เมื่อปี ค.ศ. 2008 และ Ip Man 2 เมื่อปี ค.ศ. 2010 ภาพยนตร์กังฟูแนวชีวประวัติของยิปมัน ปรมาจารย์กังฟูแบบหย่งชุน ผู้มีตัวตนจริงและได้รับการยอมรับไปทั่วโลก ในฐานะผู้ที่ถ่ายทอดหย่งชุนในยุคปัจจุบัน และเป็นอาจารย์คนแรกของบรูซ ลี ซึ่งต่อมากลายเป็นนักแสดงแอ๊คชั่นระดับตำนานของวงการภาพยนตร์ โดยได้นักแสดงหลัก คือ เจิ้น จื่อตัน กลับมารับบทยิปมันอีกครั้ง โดยมี หยวน หวูปิง กำกับฉากแอ๊คชั่น ซึ่งคราวนี้ยังได้ ไมค์ ไทสัน อดีตนักมวยระดับแชมป์โลกในรุ่นเฮฟวี่เวท มารับบท แฟรงกี้ นักพัฒนาธุรกิจอสังหาริมทรัพย์ที่ต้องการยึดครองที่ดินที่เป็นที่ตั้งของโรงเรียนในเนื้อเรื่องด้วย โดยถือว่าภาพยนตร์เรื่องแรก ที่ไทสันรับบทเด่น หลังจากที่ผ่านมารับแต่เพียงบทตัวประกอบหรือบทตลกเท่านั้น โดยระหว่างการถ่ายทำที่ต้องเข้าฉากต่อสู้กันกับเจิ้น จื่อตัน กระดูกนิ้วมือของไทสันถึงกับหัก อีกทั้งยังได้ จาง จิ้น นักแสดงกังฟูรุ่นใหม่รับบท จัง ทีชี่ ปรมาจารย์หย่งชุนที่ต้องการประลองฝีมือกับยิปมันอีกด้วย และยังมี สุชาติ ขันวิไล หรือ ไซมอน กุ๊ก นักแสดงแสตนอินและสตันแมนชาวไทย ผู้ที่เคยผ่านงานในภาพยนตร์แนวเดียวกันนี้มาแล้วมากมาย เช่น องค์บาก หรือ ต้มยำกุ้ง รับบท สุชาติ นักสู้ในแบบมวยไทยร่วมแสดงด้วย
เมื่อออกฉาย ภาพยนตร์ทำรายได้ในสัปดาห์แรกที่ฮ่องกงถึง 40 ล้านเหรียญฮ่องกง (ประมาณ 186 ล้านบาท) และขึ้นชาร์ตเป็นอันดับหนึ่ง ทั้งที่ฉายพร้อมกับ Star Wars: The Force Awakens ภาพยนตร์ไซไฟฟอร์มใหญ่จากฮอลลีวูด นอกจากนี้แล้วการเข้าฉายที่ไต้หวันและมาเลเซียก็ทำรายได้เป็นอันดับหนึ่งเช่นเดียวกัน
ในส่วนของประเทศไทย มีการฉายในระบบ 4 มิติ และหากชมแล้วไม่สนุก ทางโรงภาพยนตร์ยินดีคืนเงินภายใน 30 นาที ที่เริ่มฉาย

**อ้างอิง**

**แหล่งข้อมูลอื่น**
 2888046- title=ยิปมัน 3
หมวดหมู่:ภาพยนตร์กังฟูหมวดหมู่:ภาพยนตร์วูซู
หมวดหมู่:ภาพยนตร์มวยไทย
หมวดหมู่:ภาพยนตร์ชีวประวัติ
หมวดหมู่:ภาพยนตร์ไตรภาค
หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์ที่ออกฉายในปี พ.ศ. 2559
หมวดหมู่:เจิน จื่อตัน
หมวดหมู่:ภาพยนตร์ที่กำกับโดย วิลสัน ยิป
หมวดหมู่:ภาพยนตร์ฮ่องกง
เสนียด

เสนียด (Justicia adhatoda, Malabar nut, adulsa, adhatoda, vasa, หรือ vasaka) เป็นไม้พุ่ม ใบเดี่ยว ดอกช่อ ดอกย่อยกลีบแยกเป็นปาก สีขาวประม่วง เป็นพืชสมุนไพรที่มีถิ่นกำเนิดในเอเชีย กระจายทั่วไปในศรีลังกา เนปาล อินเดีย ปากีสถาน อินโดนีเซีย มาเลเซีย จีน และปานามา
ทุกส่วนของลำต้นเมื่อรับประทานทำให้คลื่นไส้อาเจียน ชาวกะเหรี่ยงใช้รากต้มน้ำดื่มรักษาโรคหอบหืด เนื้อไม้ใช้ทำรั้วในใบมีสารเคมีหลายชนิด เช่น อัลคาลอยด์ แทนนิน ซาโพนิน ฟีโนลิก และฟลาโวนอยด์ สารที่สำคัญคือวาสิซีน ซึ่งเป็นควินาโซลีนอัลคาลอยด์ พบในปริมาณ 0.541 - 1.1% ของน้ำหนักแห้ง ใช้เป็นพืชสมุนไพรตามตำรับยาอายุรเวท สิทธะ และอูนานี ดอกเสนียดเป็นดอกไม้ประจำจังหวัดปัญจาบ ประเทศปากีสถานอย่างไม่เป็นทางการ

**อ้างอิง**

**แหล่งข้อมูลอื่น**
 Adathoda Uses in Siddha Medicine date=2019-03-27 - MONOGRAPH BY Dr AJAY PADMAWAR date=2008-06-20 - Flora of Nepal: Justicia adhatoda
*isbn=0-7234-3410-7  Contains a detailed monograph on Justicia adhatoda  syn. Adhatoda vasica (Vasa; Vasaka), as well as a discussion of health benefits and usage in clinical practice. Available online at http://www.toddcaldecott.com/index.php/herbs/learning-herbs/342-vasaka date=2011-06-16 
หมวดหมู่:วงศ์เหงือกปลาหมอ
หมวดหมู่:สมุนไพร
หมวดหมู่:พืชมีพิษ
หมวดหมู่:พืชที่ใช้ในอายุรเวท
โยโกะ ชิโมมูระ

โยโกะ ชิโมมูระ (下村 陽子) เป็นนักประพันธ์เพลงและนักเปียโนชาวญี่ปุ่น ภายหลังจบการศึกษาจากวิทยาลัยการดนตรีโอซะกะในปี 1988 เธอก็เริ่มทำงานในอุตสาหกรรมวิดีโอเกมกับบริษัท Capcom หลังจากนั้นในปี 1993 เธอก็ย้ายไปทำงานให้กับ สแควร์ ในขณะที่ทำงานที่สแควร์ เธอมีชื่อเสียงขึ้นมาจากการที่ได้เป็นผู้แต่งเพลงประกอบให้กับเกม คิงดอมฮาตส์ ซึ่งเป็นผลงานชิ้นสุดท้ายก่อนเธอจะออกจากบริษัทไปในปี 2002 และเริ่มรับงานประพันธ์เพลงในฐานะฟรีแลนซ์ ภายหลัง เธอยังได้รับการว่าจ้างจากสแควร์เอนิกซ์ ให้เป็นผู้แต่งเพลงสำหรับเกม ไฟนอลแฟนตาซี XV หนึ่งในผลงานเกมชิ้นเอกแห่งทศวรรษ

**อ้างอิง**
หมวดหมู่:นักเปียโนชาวญี่ปุ่น
หมวดหมู่:บุคลากรสแควร์เอนิกซ์
เกาะสึชิมะ

สึชิมะ (Tsushima) เป็นเกาะหนึ่งของหมู่เกาะญี่ปุ่นที่ตั้งอยู่บริเวณช่องแคบสึชิมะ กึ่งกลางระหว่างแผ่นดินญี่ปุ่นกับคาบสมุทรเกาหลี เดิมทีเกาะสึชิมะเป็นเกาะเดี่ยวผืนเดียว แต่ก็ต้องแบ่งออกเป็นสองส่วนจากการขุดคลองโอฟูนาโกชิเซโตะในปี ค.ศ. 1671 และแบ่งออกเป็นสามส่วนจากการขุดคลองมันเซกิเซโตะในปี ค.ศ. 1900 คลองที่ไหลผ่านใจกลางเกาะ ได้แบ่งเกาะสึชิมะออกเป็นสองส่วน คือ สึชิมะเหนือ (คามิจิมะ) และ สึชิมะใต้ (ชิโมะจิมะ) อย่างไรก็ตาม เกาะสึชิมะยังมีอาณาเขตครอบคลุมถึงเกาะเล็กน้อยต่าง ๆ โดยรอบกว่าอีก 70 เกาะ แต่ก็มักจะเรียกรวม ๆ ว่าเกาะสึชิมะ 
กลุ่มเกาะมีความยาวราว 70 กิโลเมตร และกว้างราว 15 กิโลเมตร มีประชากรอาศัยราว 34,000 คน โดยที่สึชิมะถือเป็นเกาะที่ใหญ่ที่สุดของกลุ่มเกาะของจังหวัดนางาซากิ และเป็นเกาะที่ใหญ่เป็นอันดับ 4 ของญี่ปุ่น (หากไม่นับฮนชู คีวชู ชิโกกุ และฮกไกโด) ทั้งนี้ เมืองชังว็อนของเกาหลีใต้เคยอ้างกรรมสิทธิ์เหนือเกาะนี้ โดยใช้ชื่อว่า "แทมาโด" (대마도)
สถานที่ตั้งของสึชิมะ

**อ้างอิง**

**แหล่งข้อมูลอื่น**
  Tsushima City English Webpage-  A Profile of Tsushima City date=2020-09-10 

สึชิมะ
หมวดหมู่:ช่องแคบสึชิมะ
หมวดหมู่:ช่องแคบเกาหลี
เพราะความรักมันไม่เลือกเวลาเกิด

"เพราะความรักมันไม่เลือกเวลาเกิด (Birth)" เป็นซิงเกิลของวงโลโมโซนิก ในปี พ.ศ. 2558 ประพันธ์เนื้อร้องโดย โลโมโซนิก, ฮันมะ ยูจิโร่ แต่งทำนอง-เรียบเรียงโดย โลโมโซนิก ออกจำหน่ายและมิวสิกวิดีโอเผยแพร่ในวันที่ 15 ตุลาคม พ.ศ. 2558 โดยมี มาเรียม เกรย์ มาร้องประสานในเพลงนี้
เพลงนี้พูดถึงมุมมองของคนที่เคยสูญเสียในความรัก ความหมายรวมทั้งชื่อของเนื้อเพลงได้อธิบายธรรมชาติของความรักไว้อย่างหนึ่งว่า “ความรักไม่เลือกเวลาเกิด” ซึ่งอาจมีความหมายถึงความรักที่จบไปแล้วหรือยังคงดำเนินอยู่
ในส่วนของดนตรี Lomosonic ได้เรียบเรียงดนตรีที่เน้นการสอดประสานของเครื่องดนตรีมากขึ้น มีการเอาเปียนเข้ามาเป็นส่วนผสมหลักของเพลงโดยที่ยังคงเอกลักษณ์แบบเดิม ๆ ของวงเอาไว้ พัฒนาการในส่วนที่เห็นได้ชัดที่สุดคือบรรยากาศของเพลงที่แตกต่างจากเพลงอื่น ๆ ที่วงเคยทำมาอย่างชัดเจน โดยเฉพาะท่อนโซโลที่รับเอาอิทธิพลของการเล่นกีตาร์ในแนวดนตรีอื่นยุคสมัยอื่นเข้ามาผสมเป็นหลัก

**การตอบรับ**
เพลง "เพราะความรักมันไม่เลือกเวลาเกิด (Birth)" ได้ติดอันดับสูงสุด 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 15 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของโลโมโซนิก
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดวีเรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงบันทึกเสียงที่ผลิตโดยจักริน จูประเสริฐ
คำตัดสิน

"คำตัดสิน (Heartbeat)" เป็นซิงเกิลของวงโลโมโซนิก ในปี พ.ศ. 2558 ประพันธ์เนื้อร้องโดย โลโมโซนิก,ปฏิเวธ อุทัยเฉลิม แต่งทำนอง-เรียบเรียงโดย โลโมโซนิก ออกจำหน่ายและมิวสิกวิดีโอเผยแพร่ในวันที่ 22 เมษายน พ.ศ. 2558
เพลง คำตัดสิน เกิดจากแรงบันดาลใจที่ได้มาจากคำพูดของลูกศิษย์เค้า ซึ่งอายุเพียง 9 ขวบ พูดว่า ถ้าหัวใจยังเต้นอยู่ แสดงว่ายังไหว ฟังแล้วมีพลัง จึงหยิบเอามาผสมกับเรื่องราวที่เจอได้บ่อยๆในชีวิตประจำวัน คือ เรามักจะโดนคนอื่นตัดสินเสมอ แต่อย่าลืมว่า ไม้บรรทัดของแต่ละคนนั้นสั้นยาวไม่เท่ากัน
มิวสิควีดิโอนี้ ได้ถ่ายทำกันที่ โกดังสินค้า แถวราชบูรณะ เริ่มละเลงความมันส์กันด้วยไลน์ซิ้งค์สด ระหว่างวง กับตัวนักร้อง บนโปรดักชั่นที่ดูเรียบง่าย จนมาถึงจนกระทั่งเข้าท่อนโซโล่ของเพลง ท่อนนี้จะเป็นพาสที่แยกออกมาเป็นพิเศษเทคนิคการเล่นเหมือนพวกนูเมทัล มีการใช้แบล็คไลท์เข้ามาเล่นให้โปรดักชั่นดูแพงขึ้นมา

**การตอบรับ**
เพลง "คำตัดสิน (Heartbeat)" ได้ติดอันดับสูงสุด 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 21 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของโลโมโซนิก
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดวีเรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงบันทึกเสียงที่ผลิตโดยจักริน จูประเสริฐ
เฉิน รั่วหลิน

เฉิน รั่วหลิน (陈若琳; 12 ธันวาคม ค.ศ. 1992 — ) เป็นนักกระโดดน้ำหญิงชาวจีน
ในปี ค.ศ. 2008 ในการแข่งขันโอลิมปิกฤดูร้อน 2008 เธอได้รับรางวัลเหรียญทองในรายการแฟลตฟอร์ม 10 เมตร

**อ้างอิง**
หมวดหมู่:นักกระโดดน้ำชาวจีน
หมวดหมู่:นักกีฬาโอลิมปิกทีมชาติจีน
หมวดหมู่:นักกระโดดน้ำในโอลิมปิกฤดูร้อน 2008
รักในเอเดน

รักในเอเดน เป็นผลงานเรื่องสั้น ด้วยบทกวีของวิเชียร ไชยบัง รวบรวมปฏิบัติการแห่งรัก 35 เรื่อง จากเหตุการณ์จริงที่พบเห็นได้ในปัจจุบัน
เล่าเรื่องผ่านภาษารักในช่วงปี พ.ศ. 2554-2558 เรียบเรียงให้อ่านง่ายกระทัดรัด เป็นหนังสือสำหรับเยาวชนและทุกเพศทุกวัย บทกวีสะท้อนให้เห็นมุมมองของความรัก ที่อุบัติขึ้นบนโลก

**เนื้อเรื่องย่อ**
จากเล่ม รักปรากฏขึ้นบนพื้นภพ ก่อนที่มนุษยชาติจะรู้จักการสร้างสรรค์ความงามผ่านงานศิลปะ  รักเกิดก่อนที่มนุษย์จะรู้จักความดีด้วยการก่อกำเนิดของศาสนา  ทั้งเกิดก่อนที่มนุษย์จะค้นพบความจริงผ่านวิถีทางวิทยาศาสตร์
หรืออาจกล่าวได้ว่าทั้งความจริง ความดี ความงาม เป็นผลพวงจากการรังสรรขึ้นมาของความรัก แต่กฎเกณฑ์ความรักกลับไม่มีกฎเกณฑ์  รักจึงกระทำให้เกิดผลได้ทุกอย่างตั้งแต่ความหวานชื่นไปถึงความระทมทุกข์ ทั้งยังกระทำกับทุกคนอย่างเสมอเท่าเทียมกัน
เมื่อเธอรัก ลมหายใจของเธอจะบรรจุไปด้วยกลิ่นอายของความทรงจำที่มีต่อเขา ดวงตาที่พริ้มหลับของเธอจะฉาบฉายอยู่เนืองนิจด้วยภาพของเขา 
หูของเธอจะกึกก้องด้วยเสียงกระซิบจากริมฝีปากของเขา กายของเธอจะเต็มเปี่ยมด้วยสายธารแห่งความปรารถนาที่ไหลไปสู่เขา 

**อ้างอิง**
 วิเชียร ไชยบัง: รักในเอเดน พิมพ์ครั้งที่ 1 บุรีรัมย์ : สำนักพิมพ์เรียนนอกกะลา ปี 2558 ISBN 978-616-92023-6-3

**แหล่งข้อมูลอื่น**
  ร้านหนังสือออนไลน์ รี้ดเดอรี่fix-attempted=yes 
หมวดหมู่:เรื่องสั้น
หมวดหมู่:วรรณกรรมภาษาไทย
หมวดหมู่:ศิลปินสังกัดเจวายพีเอนเตอร์เทนเมนต์

ต่อไปนี้เป็นรายชื่อศิลปินปัจจุบันและอดีตในสังกัดเจวายพีเอนเตอร์เทนเมนต์
ศิลปิน
หมวดหมู่:ศิลปินแบ่งตามสังกัดค่ายเพลงเกาหลีใต้
หมวดหมู่:ศิลปินแบ่งตามสังกัดค่ายเพลง
เอเอฟซีแชมเปียนส์ลีก 2016

เอเอฟซีแชมเปียนส์ลีก 2016 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 13 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 35 ของบอลถ้วยสูงสุดของเอเชีย กว่างโจว เอเวอร์แกรนด์ เป็นทีมแชมป์เก่าที่จะมาป้องกันแชมป์ในปีนี้.
สโมสรที่ชนะเลิศจะได้สิทธิ์เข้าร่วม ฟุตบอลชิงแชมป์สโมสรโลก 2016.

**การจัดสรรทีมที่เข้าร่วมการแข่งขัน**
เอเอฟซีจะประกาศจำนวนทีมที่ได้เข้าแข่งขันในปีนี้ โดยจะประกาศในวันที่ 25 มกราคม พ.ศ. 2558.

**ทีมที่เข้าร่วม**
หมายเหตุ

**ตารางการแข่งขัน**
สำหรับการกำหนดตารางการแข่งขันและการจับสลากจะประกาศและทำการจับ ณ สำนักงานสมาพันธ์ฟุตบอลเอเชีย กรุงกัวลาลัมเปอร์ ประเทศมาเลเซีย.

**รอบคัดเลือกเพลย์ออฟ**

**รอบคัดเลือกรอบแรก**
โซนตะวันออก

**รอบคัดเลือกรอบสอง**
โซนตะวันออก

**รอบเพลย์ออฟ**
โซนตะวันตก
โซนตะวันออก

**รอบแบ่งกลุ่ม**

**กลุ่ม เอ**

**กลุ่ม บี**

**กลุ่ม ซี**

**กลุ่ม ดี**

**กลุ่ม อี**

**กลุ่ม เอฟ**

**กลุ่ม จี**

**กลุ่ม เอช**

**รอบแพ้คัดออก**
ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.

**สายการแข่งขัน**

**รอบ 16 ทีมสุดท้าย**
ในรอบ 16 ทีมสุดท้าย, ทีมชนะเลิศของอีกกลุ่มหนึ่งจะลงเล่นพบกับ รองแชมป์ของอีกกลุ่มหนึ่งจากโซนเดียวกัน, กับทีมชนะเลิศกลุ่มจะได้เป็นเจ้าบ้านในเลกที่สอง.

**รอบก่อนรองชนะเลิศ**
ในรอบก่อนรองชนะเลิศ, สี่ทีมที่มาจากโซนตะวันตกจะได้ถูกจับสลากมาพบกันถึงสองคู่, และสี่ทีมที่มาจากโซนตะวันออกจะได้ถูกจับสลากมาพบกันในอีกสองคู่อื่นๆ ที่เหลือ, กับคำสั่งของเลกซึ่งจะตัดสินโดยการจับสลาก.
การจับสลากสำหรับรอบก่อนรองชนะเลิศจะจัดขึ้นเมื่อวันที่ 9 มิถุนายน พ.ศ. 2559 (ค.ศ. 2016), 16:00 MYT (UTC+8), ที่โรงแรม เปตาลิง จายา ฮิลตัน ในกรุง กัวลาลัมเปอร์, ประเทศมาเลเซีย. รอบนี้จะไม่มีทีมวางหรือระบบการป้องกันประเทศเดียวกันไม่ให้มาเจอกัน, แต่ทีมที่มาจากสมาคมเดียวกันจะได้ถูกจับสลากมาอยู่ในคู่เดียวกัน.

**รอบรองชนะเลิศ**
ในรอบรองชนะเลิศ, สองทีมผู้ชนะรอบก่อนรองชนะเลิศที่มาจากโซนตะวันตกจะได้มาพบกัน, และสองทีมผู้ชนะรอบก่อนรองชนะเลิศที่มาจากโซนตะวันออกจะได้มาพบกัน, กับคำสั่งของเลกซึ่งจะตัดสินโดยการจับสลากรอบก่อนรองชนะเลิศ.

**รอบชิงชนะเลิศ**
ในรอบชิงชนะเลิศ, สองทีมผู้ชนะจากรอบรองชนะเลิศจะได้โคจรมาพบกันเอง, กับคำสั่งของเลกซึ่งจะย้อนกลับไปตั้งแต่รอบชิงชนะเลิศเมื่อฤดูกาลที่ผ่านมา, กับทีมที่มาจากโซนตะวันออกจะได้เป็นเจ้าบ้านก่อนในนัดแรก, และทีมที่มาจากโซนตะวันตกจะได้เป็นเจ้าบ้านในนัดที่สอง.

**อันดับดาวซัลโว**

**ดูเพิ่ม**
เอเอฟซีคัพ 2016
*ฟุตบอลชิงแชมป์สโมสรโลก 2016

**อ้างอิง**

**แหล่งข้อมูลอื่น**
 เอเอฟซีแชมเปียนส์ลีก, the-AFC.com
หมวดหมู่:เอเอฟซีแชมเปียนส์ลีกอีลิท
หมวดหมู่:เอเอฟซีแชมเปียนส์ลีก 2016